open-index/open-wikipedia-markdown huggingface dataset:
ప్రపంచ పాల దినోత్సవం

**ప్రపంచ పాల దినోత్సవం** ప్రతి ఏట జూన్ 1న ప్రపంచవ్యాప్తంగా నిర్వహించబడుతుంది. పాలపై ప్రజలకు అవగాహన కల్పించడం కోసం ఈ పాల దినోత్సవం ఏర్పాటుచేయబడింది.

## ప్రారంభం
100 శాతం పోషక విలువలు, విటమిన్‌ బి12 అధికంగా కలిగిన ఆహారమైన పాలు, టీనేజి పిల్లల్లో, విద్యార్థుల్లో, మానసిక, శారీక ఉత్సాహాన్ని, పెరుగుదలను, ఎముకల పటుత్వాన్ని కలిగిస్తాయి. రానురాను వాతావరణ సమతుల్యం లోపం వలన వర్షాలు సరిగ్గా పడక, మేత దొరకక పశుపోషణ కష్టమైంది. దీంతో పాల ఉత్పత్తులు తగ్గిపోయాయి. ఈ పాలను మంచి వ్యాపార వస్తువుగా మలచుకొని అనేక డైరీలు వెలిశాయి. అయితే డైరీల్లో పాలు నిల్వవుండేందుకు అనేక రకాల రసాయనాలు కలుపుతున్నారు. వీటి వల్ల పాలల్లో పోషకాల సంఖ్య తగ్గిపోతోంది. పాల ఉత్పత్తులో ప్రపంచంలో మనదేశం అగ్రభాగాన ఉన్నా, వినియోగంలో మాత్రం పూర్తిగా వెనుకబడ్డాం. ఈ ప్రమాదాన్ని గుర్తించి 2001 జూన్‌ 1 నుండి ఫుడ్‌, అగ్రికల్చర్‌ ఆర్గనైజేషన్‌ వారు పాలను సంపూర్ణ ఆహారంగా మార్చారు.

## లక్ష్యాలు
కల్తీ లేకుంటే పాలకు మించిన పోషకాహారం లేదు. కల్తీ జరగకుండా ప్రభుత్వమే నిరంతర పర్యవేక్షణ చేయాలి. చిన్న, పెద్ద డైరీలు, సహకార సంఘాలు, నష్టాల బారిన పడకుండాను సహకరించాలి.

## మూలాలు

వర్గం:అంతర్జాతీయ దినములు
వర్గం:పాలు
నన్నపునేని నరేందర్

**నన్నపునేని నరేందర్‌,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున వరంగల్(తూర్పు) శాసనసభ నియోజకవర్గ శాసన సభ్యుడిగా ప్రాతినిధ్యం వహిస్తున్నాడు. ఈయన 2016 మార్చి 15 నుంచి 2018 డిసెంబర్ 24 వరకు వరంగల్ మహానగర పాలక సంస్థ (జీడబ్ల్యూఎంసీ) మేయర్‌గా పనిచేశాడు.

## జననం
నరేందర్ 1972, ఆగస్టు 5న నర్సింహమూర్తి - కాంతమ్మ దంపతులకు తెలంగాణ రాష్ట్రంలోని వరంగల్ లో జన్మించాడు. ఇంటర్మీడియట్ వరకు చదివాడు.

## వ్యక్తిగత జీవితం
నరేందర్ కు మెహర్ వాణితో వివాహం జరిగింది. వారికి ఇద్దరు కుమారులు (లోకేష్‌ పటేల్, మనుప్రీత్ పటేల్) ఉన్నారు.

## రాజకీయ విశేషాలు
2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప కాంగ్రెస్ పార్టీ అభ్యర్థి వద్దిరాజు రవీంద్ర పై 28,782 ఓట్ల మెజారిటీతో గెలుపొందాడు.

## రాజకీయ జీవితం
* 1995 తెలుగుదేశం పార్టీలో చేరాడు ... కల్పలత సూపర్‌బజార్ డైరక్టర్‌గా ఎన్నిక 
* 1997లో టీడీపీ డివిజన్ కార్యదర్శి, డివిజన్ అధ్యక్షుడు
* 2004 టీడీపీ జిల్లా కార్యవర్గ సభ్యుడు
* 2005లో గ్రేటర్ వరంగల్ 16వ డివిజన్ కార్పోరేటర్‌గా ఎన్నికయ్యాడు
* 2008లో టీడీపీ జిల్లా ఉపాధ్యక్ష్యుడు 
* 2009లో టీఆర్‌ఎస్‌లో చేరాడు
* 2010 ఆర్టీసీ నేషనల్ మజ్దూర్ యూనియన్ నగర అధ్యక్షుడు
* 2011లో ఆర్టీసీ నేషనల్ మజ్దూర్ యూనియన్ జిల్లా అధ్యక్షుడు
* 2012లో తెలంగాణ మజ్దూర్ యూనియన్ జిల్లా అధ్యక్షుడు
* 2014లో టీఆర్‌ఎస్ గ్రేటర్ అధ్యక్షుడు
* 2016లో వరంగల్ మేయర్ 
* 2018లో వరంగల్(తూర్పు) శాసనసభ నియోజకవర్గ శాసన సభ్యుడు గా గెలిచాడు

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:1972 జననాలు
వర్గం:వరంగల్లు జిల్లా వ్యక్తులు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:వరంగల్లు గ్రామీణ జిల్లా వ్యక్తులు
వర్గం:వరంగల్లు గ్రామీణ జిల్లా ఉద్యమకారులు
వర్గం:జీవిస్తున్న ప్రజలు
వర్గం:పార్టీలు ఫిరాయించిన రాజకీయ నాయకులు
చింతా అనురాధ

**చింతా అనురాధ** (18 అక్టోబర్ 1972) ఆంధ్రప్రదేశ్ తూర్పుగోదావరి జిల్లా అమలాపురం లోక్ సభ అభ్యర్థి. ఆంధ్రప్రదేశ్ రాష్ట్రానికి చెందిన అమలాపురం లోక్‌సభ నియోజకవర్గంకు ప్రాతినిద్యం వహిస్తున్న 17వ పార్లమెంటు సభ్యురాలుగా. వైఎస్ఆర్ కాంగ్రెస్ పార్టీ తరపున 2019 భారత సార్వత్రిక ఎన్నికల్లోలో గెలుపొందారు.

## వ్యక్తిగత జీవితం
అనురాధ చింతా కృష్ణమూర్తి కుమార్తె. భారతదేశంలోని ఆంధ్రప్రదేశ్ లోని పశ్చిమగోదావరి జిల్లాలోని మార్టేరు గ్రామంలో ఆమె పెరిగారు. 
1991 లో శ్రీ సత్యనారాయణను వివాహం చేసుకుంది. ప్రస్తుతం ఇద్దరు కుమార్తెలు, ఒక కుమారుడు ఉన్నారు

## మూలాలు

*https://web.archive.org/web/20190523221529/http://www.eerojunews.net/eastgodawari-ap-politics/
*https://web.archive.org/web/20190604060502/http://chintaanuradha.com/

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:17వ లోక్‌సభ సభ్యులు
వర్గం:ఆంధ్రప్రదేశ్ నుండి ఎన్నికైన మహిళా లోక్‌సభ సభ్యులు
వర్గం:తూర్పు గోదావరి జిల్లా వ్యక్తులు
చిరుమర్తి లింగయ్య

**చిరుమర్తి లింగయ్య**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున నకిరేకల్ శాసనసభ నియోజకవర్గ శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
లింగయ్య 1973, ఏప్రిల్ 20న నర్సింహ - మారమ్మ దంపతులకు తెలంగాణ రాష్ట్రం, నల్గొండ జిల్లా, నార్కెట్‌పల్లి మండలంలోని బ్రాహ్మణ వల్లెంల గ్రామంలో జన్మించాడు. 1990లో స్వగ్రామంలోని ప్రభుత్వ పాఠశాలలో పదవ తరగతి వరకు చదివాడు.

## వ్యక్తిగత జీవితం
లింగయ్యకు పార్వతమ్మతో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ జీవితం
2009లో నకిరేకల్ ఎస్‌సి నియోజకవర్గంలో కాంగ్రెసు పార్టీ టిక్కెట్టుపై పోటిచేసి సిపియం అభ్యర్థి మామిడి సర్వయ్యపై గెలుపొందాడు. 2011లో తెలంగాణ ప్రత్యేక రాష్ట్ర సాధన లక్ష్యంగా, కోమటిరెడ్డి వెంకటరెడ్డితో పాటు శాసన సభ్యత్వానికి రాజీనామా చేసాడు. 2014 ఎన్నికల్లో ఇదే నియోజకవర్గం నుండి పోటీచేసి తెరాస అభ్యర్థి వేముల వీరేశం చేతిలో ఓడిపోయాడు.

2018లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ టికెట్ పై పోటీచేసి సమీప తెలంగాణ రాష్ట్ర సమితి అభ్యర్థి వేముల వీరేశం పై 8259 ఓట్ల మెజారిటీతో గెలుపొందాడు. ఈ ఎన్నికల్లో చిరుమర్తికి టిక్కెట్ ఇప్పించేందుకు కోమటిరెడ్డి వెంకటరెడ్డి, రాజగోపాలరెడ్డి, కాంగ్రెసు పార్టీ అధిష్టానంతో పోరాడాల్సి వచ్చింది. లింగయ్యకు టిక్కెట్ ఇవ్వకపోతే తామూ పోటీ చేయమని పట్టుపట్టి మరీ ఆయనకు టిక్కెట్టు ఇప్పించారు. అయితే ఎన్నికల తర్వాత కొద్ది రోజులకే లింగయ్య కాంగ్రెసు పార్టీని వదిలి, తెరాసలో చేరాడు.

## హోదాలు

* 1995: ఎంపిటిసి
* 2001-2006: జెడ్పిటిసి

## ఇతర వివరాలు
చైనా, మలేషియా, యునైటెడ్ అరబ్ ఎమిరేట్స్ దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:1973 జననాలు
వర్గం:ఆంధ్రప్రదేశ్ శాసన సభ్యులు (2009)
వర్గం:నల్గొండ జిల్లా వ్యక్తులు
వర్గం:నల్గొండ జిల్లా రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:నల్గొండ జిల్లా నుండి ఎన్నికైన శాసన సభ్యులు
ఆశ భట్

## ప్రారంభ జీవితం
ఆశా భట్ జననం 1992 సెప్టెంబరు 5 కర్ణాటకలోని భద్రావతిలో జన్మించింది. కన్నడ బ్రాహ్మణ కుటుంబంలో జన్మించింది.తండ్రి పేరు సుబ్రహ్మణ్య భట్, తల్లి శ్యామల భట్. ఆశా భట్ అక్క అక్షతా భట్ వృత్తిరీత్యా డాక్టర్. ఆశా భద్రవతి సెయింట్ చార్లెస్ పాఠశాలలో చదివింది.
అందాల పోటీలలో పాల్గొంది.అల్వాస్ కాలేజీలో చదువుతున్నప్పుడు ఎన్‌సిసిలో చేరి రిపబ్లిక్ డే క్యాంప్‌లో పాల్గొనడానికి ఎంపికైనది.తరువాత, ఎలక్ట్రానిక్ ఇంజనీరింగ్‌లో గ్రాడ్యుయేషన్ చేయడానికి ఆమె బెంగళూరులోని ఆర్‌వి కాలేజ్ ఆఫ్ ఇంజనీరింగ్ పూర్తి చేసింది.ఆమె 14 సంవత్సరాలు శాస్త్రీయ నృత్యంలో శిక్షణ తీసుకుంది.

## కెరీర్
ఆశా భట్ టైమ్స్ గ్రూప్ నిర్వహించిన “మిస్ దివా” పోటీలో పాల్గొనడం ద్వారా 2014 లో తన మోడలింగ్ వృత్తిని ప్రారంభించింది. అందాల పోటీల్లో పాల్గొని గెలిచింది.మిస్ దివా 2014 లో మిస్ కంజెనియాలిటీ ,మిస్ బ్యూటిఫుల్ స్మైల్, మిస్ ఫాస్సినేటింగ్ అనే మూడు ప్రత్యేక అవార్డులను కూడా ఆమె గెలుచుకుంది. మిస్ సుప్రానేషనల్ కిరీటం పొందిన మొదటి భారతీయ మహిళగా ఆమె నిలిచింది. పోటీలో ఆశా మిస్ టాలెంటెడ్ టైటిల్ కూడా గెలుచుకుంది.

## నటన ప్రస్థానం
2019 లో, ఆమె బాలీవుడ్ చిత్రం “జంగ్లీ” తో తన నటనా రంగ ప్రవేశం చేసింది. ఇందులో 'మీరా' అనే జర్నలిస్ట్ పాత్రను పోషించింది.
## వాణిజ్య ప్రకటనలు
ఆమె క్లోజ్-అప్,యమహా మోటార్ కంపెనీ, ఫెమినా,ఫరెవర్ మార్క్ తో సహా అనేక బ్రాండ్ల టీవీ వాణిజ్య ప్రకటనలలో నటించింది.
## అవార్డులు
2016 లో లయన్స్ క్లబ్స్ ఇంటర్నేషనల్ ఆమెకు బ్యూటీ విత్ ఎ పర్పస్ అవార్డు లభించింది.
## సామాజిక కార్యక్రమాలు
మోడల్‌గా కాకుండా, ఆమె కూడా ఒక సామాజిక కార్యకర్త గా ఆస్ట్రా ఫౌండేషన్ అనే సొంత ఎన్జీఓను నడుపుతోంది.

## మూలాలు

వర్గం:2001 జననాలు
వర్గం:జీవిస్తున్న ప్రజలు
తెలంగాణ రాజ్‌భవన్ (హైదరాబాదు)

**రాజ్‌భవన్** హైదరాబాదు లోని సోమాజీగూడ ప్రాంతంలో ఉన్న ప్రభుత్వ భవనం. ఇది రాష్ట్ర గవర్నరు అధికారిక నివాసం.

## చరిత్ర
సోమాజీగూడాకు చెందిన నవాబ్ షారోజ్ జంగ్, సయ్యద్ అఖిల్ బిల్‌గ్రామీ నివాస స్థలాన్ని 1930లో నిజాం రాజు మీర్ ఉస్మాన్ అలీ ఖాన్ కొనుగోలు చేసి తమ ఆస్థానంలో పనిచేసే ప్రధానమంత్రికి గృహాలకోసం నిర్మించాడు. సర్ అక్బర్ హైద్రీ (1936-41), నవాబ్ చత్తారీ (1941-46), మీర్జా ఇస్మాయిల్ (1946-47), మెహిదీ యార్ జంగ్ (నవంబరు-డిసెంబరు 1947), మీర్​ లాయక్​ అలీ (1947-48) మొదలైన వారు ఈ భవనంలో నివసించారు.

## నిర్మాణం
thumb|268x268px|2019 బతుకమ్మ వేడుకల సందర్భంగా  అలంకరించబడిన రాజ్‌భవన్
ఎరిక్ మర్రెట్, జైన్ యార్ జంగ్ ఆధ్వర్యంలో 1930నాటి అంతర్జాతీయ స్థాయి డిజైన్లతో ఓడ ఆకారంలో 21.5 ఎకరాల్లో ఈ భవనం నిర్మించబడింది. ఇందులోని దర్బార్ హాలును 1936లో నిర్మించారు. ఇస్లామిక్ ఆర్చ్ సిమెంట్ జాలీలుతో ఉన్న ఈ  భవనం నిజాం రాజులు నిర్మించిన అందమైన భవనాల్లో ఒకటిగా నిలుస్తుంది.

## కార్యక్రమాలు
# తెలంగాణ ముఖ్యమంత్రి, మంత్రుల ప్రమాణస్వీకారాలు
# ఉగాది వేడుకలు
# ఇఫ్తార్‌ విందు
# బతుకమ్మ సంబరాలు

## మూలాలు

## ఇతర లంకెలు
* గవర్నర్ అధికారిక జాలగూడు Retrieved 3 June 2019.
* రాజ్‌భవన్ చరిత్ర (గవర్నర్ అధికారిక జాలగూడు) Retrieved 3 June 2019.

వర్గం:తెలంగాణ ప్రభుత్వం
వర్గం:1936 స్థాపితాలు
వర్గం:హైదరాబాదు రాజభవనాలు
వర్గం:హైదరాబాదు వారసత్వ నిర్మాణాలు
వర్గం:భారతదేశంలో అధికారిక నివాసాలు
వర్గం:భారతదేశంలో గవర్నర్ల అధికారిక నివాస భవనాలు
పువ్వాడ అజయ్ కుమార్

**పువ్వాడ అజయ్‌ కుమార్‌** తెలంగాణ రాష్ట్రానికి చెందిన రాజకీయ నాయకుడు, ఖమ్మం శాసనసభ నియోజకవర్గ శాసన సభ్యుడు. 2019 సెప్టెంబరు 8 నుండి తెలంగాణ రవాణా మంత్రిగా బాధ్యతలు నిర్వర్తిస్తున్నాడు. మమత అకాడమీ ఆఫ్ మెడికల్ సైన్సెస్ (హైదరాబాద్), ఖమ్మంలోని మమత మెడికల్, నర్సింగ్, డెంటల్ కళాశాలలకు ఛైర్మన్ కూడా ఉన్నాడు. 2016లో తెలంగాణ రాష్ట్ర సమితిలో చేరాడు.

## జననం
పువ్వాడ అజయ్ కుమార్ 1965 ఏప్రిల్ 19న పువ్వాడ నాగేశ్వరరావు, విజయ దంపతులకు కూనవరం గ్రామం, కూనవరం మండలం ఉమ్మడి ఆంధ్రప్రదేశ్ ఖమ్మం జిల్లా, (తెలంగాణ విభజన తరువాత )ఇప్పటి ఆంధ్రప్రదేశ్ అల్లూరి సీతారామరాజు  జిల్లా లో జన్మించాడు. ఆయన తండ్రి పువ్వాడ నాగేశ్వరరావు మాజీ ఎమ్మెల్యే & సీపీఐ జాతీయ నాయకుడు

## విద్యాభాస్యం
పువ్వాడ అజయ్ కుమార్ ఇంటర్ వరకు ఆయన ఖమ్మంలోనే చదువుకున్నాడు. డిగ్రీ హైదరాబాద్‌లో పూర్తి చేశాడు. అయన బెంగుళూరులోని యూనివర్సిటీ అఫ్  అగ్రికల్చరల్ సైన్స్సెస్  నుండి ఎమ్మెస్సీ (అగ్రికల్చర్) పూర్తి చేసి, గోల్డ్ మెడల్ పొందాడు. విద్యాభ్యాసం పూర్తి చేసిన అనంతరం ఖమ్మంలోని మమత హాస్పిటల్, మమత మెడికల్ కాలేజీలకు ఛైర్మన్‌గా వ్యవహరించాడు.

## వ్యక్తిగత జీవితం
అజయ్ కుమార్ కు వసంత లక్ష్మీతో వివాహం జరిగింది. వారికి ఒక కుమారుడు (నయన్ రాజ్).

## రాజకీయ విశేషాలు
పువ్వాడ అజయ్ కుమార్ 2012 లో వైఎస్ఆర్ కాంగ్రెస్ పార్టీ ద్వారా రాజకీయాల్లోకి వచ్చాడు. సెంట్రల్ ఎగ్జిక్యూటివ్ కౌన్సిల్ సభ్యుడిగా పనిచేశాడు. 2012 నుంచి 2013 ఏప్రిల్‌ వరకు వైఎస్సార్‌ కాంగ్రెస్‌ పార్టీ ఖమ్మం జిల్లా అధ్యక్షుడిగా పనిచేశాడు. ఖమ్మం అసెంబ్లీ నియోజకవర్గ ఇన్‌చార్జ్‌గా వ్యవహరించాడు. 2013 లో కాంగ్రెస్ పార్టీలో చేరి, 2014లో ఖమ్మం నియోజకవర్గం నుంచి పోటీ చేసి టిడిపి అభ్యర్థి తుమ్మల నాగేశ్వరరావుపై 5609 ఓట్ల తేడాతో గెలుపొంది, తొలిసారిగా ఎమ్మెల్యేగా ఎన్నికయ్యాడు. 2016లో తెలంగాణ రాష్ట్ర సమితి పార్టీలో చేరాడు. 2018లో టీఆర్ఎస్ నుంచి పోటీ చేసి రెండోసారి ఖమ్మం ఎమ్మెల్యేగా ఎన్నికయ్యాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప తెలుగుదేశం పార్టీ అభ్యర్థి నామా నాగేశ్వరరావు పై 10,991 ఓట్ల మెజారిటీతో గెలుపొందాడు. 2019 సెప్టెంబరు 8న ముఖ్యమంత్రి కెసీఆర్ రెండవ మంత్రివర్గంలో మంత్రిగా ప్రమాణస్వీకారం చేశాడు. 

తెలంగాణ రాష్ట్రంలో డిసెంబర్ 2023లో కాంగ్రెస్ ప్రభుత్వం ఏర్పాటైన తరువాత రైతు ఆత్మహత్యలు, వ్యవసాయ సంక్షోభ పరిస్థితులపై అధ్యయనం చేసేందుకు బీఆర్‌ఎస్‌ తరఫున మాజీమంత్రి సింగిరెడ్డి నిరంజన్‌రెడ్డి ఆధ్వర్యంలో 9 మందితో రైతు ఆత్మహత్యలపై అధ్యయన కమిటీని బీఆర్‌ఎస్‌ పార్టీ వర్కింగ్‌ ప్రెసిడెంట్‌ కేటీఆర్‌ ఏర్పాటు చేశాడు. ఈ కమిటీలో మాజీ మంత్రి పువ్వాడ అజయ్ కుమార్ సభ్యుడిగా ఉన్నారు.

## మూలాలు

వర్గం:1965 జననాలు
వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:ఖమ్మం జిల్లా రాజకీయ నాయకులు
వర్గం:ఖమ్మం జిల్లా వ్యక్తులు
చల్లా ధర్మారెడ్డి

**చల్లా ధర్మారెడ్డి**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున పరకాల శాసనసభ నియోజకవర్గం నుండి శాసన సభ్యుడిగా ప్రాతినిధ్యం వహిస్తున్నాడు.

## జననం
ధర్మారెడ్డి 1967, మే 25న మల్లారెడ్డి, సమ్మక్క దంపతులకు వరంగల్లు లో జన్మించాడు. 2018లో కాకతీయ విశ్వవిద్యాలయం నుండి బిఏ విద్య పూర్తిచేశాడు. వ్యవసాయంతోపాటు వ్యాపారం కూడా చేశాడు.

## వ్యక్తిగత జీవితం
ధర్మారెడ్డికి జ్యోతితో వివాహం జరిగింది. వారికి ఇద్దరు కుమార్తెలు (మానస, జాహ్నవి) ఉన్నారు.

## రాజకీయ విశేషాలు
తెలుగుదేశం పార్టీతో తన రాజకీయ జీవితాన్ని ప్రారంభించిన ధర్మారెడ్డి, 2014 తెలంగాణ శాసనసభ ఎన్నికల్లో టీడీపీ తరపున పరకాల శాసనసభ నియోజకవర్గం నుండి పోటిచేసి తెలంగాణ రాష్ట్ర సమితి పార్టీ అభ్యర్థి ముద్దసాని సహోదర్ రెడ్డిపై 9108 ఓట్ల మెజారిటీతో గెలుపొందాడు. 2018లో టీఆర్ఎస్ పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ తో పరకాల శాసనసభ నియోజకవర్గం నుండి పోటీచేసి సమీప కాంగ్రెస్ పార్టీ అభ్యర్థి కొండా సురేఖపై 46,519 ఓట్ల మెజారిటీతో గెలుపొందాడు.

చల్లా ధర్మారెడ్డి 2023లో జరిగిన శాసనసభ ఎన్నికల్లో బీఆర్ఎస్‌ పార్టీ నుండి పోటీ చేసి ఓడిపోయాడు.

## ఇతర వివరాలు
ధర్మారెడ్డి ఆస్ట్రేలియా, చైనా, మలేషియా, శ్రీలంక, యునైటెడ్ అరబ్ ఎమిరేట్స్ మొదలైన దేశాలు సందర్శించాడు.

## మూలాలు

వర్గం:1967 జననాలు
వర్గం:వరంగల్ గ్రామీణ జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:వరంగల్లు గ్రామీణ జిల్లా రాజకీయ నాయకులు
వర్గం:వరంగల్లు గ్రామీణ జిల్లా వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
శ్రీ రామలింగేశ్వరస్వామి దేవాలయం, మోత్కూర్

**శ్రీ రామలింగేశ్వరస్వామి దేవాలయం**, తెలంగాణ రాష్ట్రం, యాదాద్రి భువనగిరి జిల్లా, మోత్కూర్ పట్టణంలో ఉన్న దేవాలయం. త్రేతాయుగంలో రాముడు ఈ ప్రాంతానికి వచ్చి ఇక్కడ శివలింగాన్ని ప్రతిష్ఠించడం వల్ల ఈ దేవాలయానికి శ్రీ రామలింగేశ్వరస్వామి దేవాలయం అనే పేరు వచ్చింది. ఈ దేవాలయ ముఖద్వారం పడమరపైపుకు ఉండడం దీని ప్రత్యేకత.

## చరిత్ర
ఈ గుడి కాలతీయుల కాలంలో నిర్మించబడింది. ఈ గుడి నిర్మాణానికి సంబంధించి ఒక కథ ప్రాచూర్యంలో ఉంది. కాకతీయ మహారాజు తన రాజ్యంలోని ఒక గ్రామంలో గుడిని నిర్మించదలచి ఉన్న విశ్మకర్యలకు నిర్మాణబాధ్యతను అప్పగించి, దానికి ప్రతిఫలంగా తూమెడు (పాతకాలపు కొలమానం) బంగారు నాణాలు ఇస్తానని వాగ్దానం చేశాడు. దాని ప్రకారం అనుకున్న సమయంలో అనుకున్న విధంగా శిల్పి గుడిని నిర్మించారు.

ఆ తరువాత రాజు దగ్గరికి వెళ్ళి బంగారు నాణాల గురించి అడుగగా, గొడ్డలి తూము (గొడ్డలికి ఉండే రంధ్రం) నిండా బంగారు నాణాలు ఇచ్చాడు. వాగ్దానం చేసినదాని ప్రకారం బంగారు నాణాలు ఇవ్వాలని, లేకుంటే ఆ రాత్రే గుడిని తీసుకుపోతామని విశ్వకర్మలు రాజుతో చెప్పారు. కట్టిన గుడిని తీసుకుపోలేరన్న ధీమాతో రాజు అంగీకరించాడు. విశ్వకర్మలు తమకున్న మంత్రశక్తులతో రాత్రికి రాత్రే ఆ గుడిని తరలించుకుపోయారు. అలా తరలిస్తున్న గుడిని చూసిన వేరే ఊరి ప్రజలు విశ్వకర్మల దగ్గరికి వచ్చి ఆ గుడిని తమ ఊళ్ళో ఉంచాలని, తామ పూజించుకుంటామని కోరడంతోపాటు తూమెడు బంగారు నాణాలు ఇస్తామని చెప్పడంతో విశ్మకర్మలు అంగీకరించి ఆ గుడిని అక్కడ వదిలివెళ్ళారు. అలా గుడి ముఖద్వారం పడమరవైపుకు ఉండిపోయింది.

## నిర్మాణం
విష్ణుకుండిన కాలంలో దేవాలయం నిర్మించబడగా, కళ్యాణి చాళుక్యుల కాలంలో ప్రవేశ ద్వారం వద్ద రెండస్తుల మండపం నిర్మించబడింది. దేవాలయంలోని అన్ని ద్వారాలకు రెండు వైపులా కలశాలున్నాయి. కాకతీయులకాలంలో అర్ధమండపం, ముఖమండపం, అంతరాళం, గర్భగుడులతో ఈ దేవాలయం పునరుద్ధరించబడింది. స్తంభాలపై చెక్కిన శిల్పాలు దేవాలయ కాలాన్ని, శైవమతం శాఖల ప్రాభవాన్ని చెబుతున్నాయి. ద్వారపతంగం మీద గజలక్ష్మీ, చాళుక్యశైలిలో ద్వార బంధాలు, అంతరాళం ముందు గుండ్రని రాతిబిల్ల రంగ మండపం ఉన్నాయి. ఆరు అంగుళాల ఎత్తున్న శివలింగం వెనకాల అర్చామూర్తుల్లో సీతారామలక్ష్మణులు ఉండటం ఇక్కడి విశేషం.

## ఉత్సవాలు
ప్రతి ఏట బ్రహ్మోత్సవాలు ఘనంగా జరుగుతాయి. గుడి ముందున్న కళ్యాణ మండపంలో శివపార్వతుల వివాహం జరిగిన తర్వాత పార్వతీ సమేతుడైన రామలింగేశ్వరున్ని గ్రామంలోని ప్రతి ఇంటికి ఊరేగింపుగా తీసుకువస్తారు. గ్రామస్థులు కొబ్బరికాయలు, నైవేద్యంతో పూజించిన తరువాత, గుడి దగ్గర అగ్నిగుండాల కార్యక్రమం జరుగుతుంది.

## ఇతర పండుగలు
# ప్రతి సంవత్సరం మహాశివరాత్రి సందర్భంగా ప్రత్యేక పూజలు.
# ఉగాది రోజున అర్చనలు, పంచాంగ శ్రవణం, కవి సమ్మేళనం

## మూలాలు

వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:పర్యాటక ప్రదేశాలు
వర్గం:శివాలయాలు
వర్గం:దేవాలయాలు
వర్గం:తెలంగాణ దేవాలయాలు
త్రిపది

## త్రిపది
### ఉదాహరణ 1:
త్రిపదికి నొకయంఘ్రి నింద్రులు నలువురు

ద్యుపతులిద్దఱు సూర్యులిర్వు రౌల

ద్యుపతిద్వయార్కులునౌల

### లక్షణాలు

**"త్రిపదికి నొకయంఘ్రి నింద్రులు నలువురు**
**ద్యుపతులిద్దఱు సూర్యులిర్వు రౌల**
**ద్యుపతిద్వయార్కులునౌల**" 


*పాదాలు: 3
*మొదటిపాదంలో నాలుగు ఇంద్ర గణాలు, రెండవ పాదంలో  రెండు ఇంద్ర గణాలు + రెండు సూర్యగణాలు, మూడవ పాదంలో రెండు ఇంద్ర గణాలు + ఒక సూర్యగణం  ఉంటాయి
#### యతి
* యతి ఐచ్ఛికము. ప్రతి పాదంలోనూ మూడవ గణంలో మొదటి అక్షరం యతి  ఉండవచ్చు. 
* ప్రాసయతి చెల్లును

#### ప్రాస
* ప్రాస ఐచ్ఛికము. 

## కన్నడ త్రిపది
కన్నడ త్రిపదిలో - 
మొదటి పాదము - ఇం/ఇం - ఇం/ఇం (ప్రాసయతి)

రెండవ పాదము - ఇం/సూ - ఇం/ఇం 

మూడవ పాదము - ఇం/సూ/ఇం

రెండవ పాదములో చివరి గణమును తప్పిస్తే రెండవ, మూడవ పాదముల అమరిక ఒక్కటే. 

### ఉదాహరణ

**"మఱల నదే శశి - మఱలి వచ్చెను నిశి**
**మఱి నీవు రావు - మనసిందు వాపోవు**
**హరిహరీ రాదుగా చావు!**" 


## మూలాలు
*ఛందం© జాలగూడులో త్రిపది వివరణ 
*
వర్గం:పద్యము
సిల్లీ ఫెలోస్

**సిల్లీ ఫెలోస్** 2018, సెప్టెంబరు 7న విడుదలైన తెలుగు చలనచిత్రం. భీమినేని శ్రీనివాసరావు దర్శకత్వంలో అల్లరి నరేష్, సునీల్, చిత్ర శుక్ల, నందిని రాయ్ ముఖ్యపాత్రల్లో నటించగా, శ్రీ వసంత్ సంగీతం అందించాడు. *వెలైను వంధుట్ట వెల్లకారన్‌* అనే తమిళ చిత్రాన్ని రిమేక్ చేసి రూపొందించినదీ చిత్రం.

## కథ
జయప్రకాశ్ రెడ్డి ఓ ప్రాంతానికి ఎమ్మెల్యేగా ఉంటాడు. ఆ ఎమ్మెల్యేకు నమ్మినబంటు ఇంకా చెప్పాలంటే రాంబంటుగా ఉంటాడు నరేష్. ఇందులో నరేష్ స్వార్ధం ఉంది. జయప్రకాశ్ రెడ్డి ఎమ్మెల్యే నుంచి మంత్రి పదవిని అలంకరిస్తే తాను ఎమ్మెల్యే అవ్వాలని అనుకుంటాడు. ఎమ్మెల్యే జయప్రకాశ్ రెడ్డి చేత కొన్ని మంచి పనులు చేయించేందుకు సిద్దమవుతాడు. ఇందులో భాగంగా సామూహిక వివాహ కార్యక్రమాలు చేపట్టేందుకు సిద్ధమౌతాడు. ఈ కార్యక్రమం అభాసుపాలవ్వకుండా ఉండేందుకు నరేష్ తన స్నేహితుడైన సునీల్ కి బలవంతంగా ఓ చిత్రతో పెళ్లి చేస్తాడు. ఇక తన ప్రియురాలు పూర్ణను పోలీస్ ను చేయడానికి ఎమ్మెల్యే జయప్రకాశ్ రెడ్డి చేత రూ. లక్షలు లంచం ఇప్పిస్తాడు. ఈ సమయంలో చిత్రకు, సునీల్ కు గొడవలు జరిగి విడిపోవాలని అనుకుంటారు. అందుకు జయప్రకాశ్ రెడ్డి సాక్ష్యం కావాలి. ఇదే సమయంలో జయప్రకాశ్ రెడ్డికి ఓ ప్రమాదం జరిగి కోమాలోకి వెళ్తాడు. ఇక జయప్రకాశ్ రెడ్డి దగ్గర రూ.500 కోట్లకు సంబంధించిన ఓ రహస్యం ఉందనితెలుస్తుంది, మరి జయప్రకాశ్ రెడ్డి కోమాలోనుంచి బయటకు వచ్చాడా..? ఆ రూ.500 కోట్లు ఎవరివి..? అన్నది మిగతా కథ.

## నటవర్గం

* అల్లరి నరేష్ (వీరబాబు)
* సునీల్ (సూరి)
* చిత్ర శుక్ల (వాసంతి)
* నందిని రాయ్ (పుష్ప)
* జయప్రకాశ్ రెడ్డి (జాకెట్ జానకిరాం)
* బ్రహ్మానందం (నకిలీ డిజిపి)
* పోసాని కృష్ణ మురళి 
* పూర్ణ
* రాజా రవీంద్ర
* చలపతిరావు
* కారుమంచి రఘు
* ఝాన్సీ (వాసంతి తల్లి)
* హేమ

## సాంకేతికవర్గం
* చిత్రానువాదం, దర్శకత్వం: భీమినేని శ్రీనివాసరావు
* నిర్మాత: కిరణ్ రెడ్డి, భరత్ చౌదరి, టిజి విశ్వప్రసాద్, వివేక్ కూచిభొట్ల
* కథ: ఎస్. ఎజిల్
* సంగీతం: శ్రీ వసంత్
* ఛాయాగ్రహణం: అనిష్ తరుణ్ కుమార్
* కూర్పు: గౌతంరాజు
* నిర్మాణ సంస్థ: బ్లూ ప్లానెట్ ఎంటర్టైన్మెంట్స్ ఎల్.ఎల్.పి., పీపుల్ మీడియా ఫాక్టరీ

## పాటలు
# సిల్లీ ఫెలోస్ — గానం: గీతా వసంత్, మాస్టర్ శ్రీచరణ్, ప్రణవ్ చాగంటి (2:28)
# హెడేక్ రా మామ — రచన: కాకర్ల శ్యామ్, గానం: పెంచల్ దాస్ (3:59)
# పిల్లా నీ బుగ్గలు — గానం: రాహుల్ సిప్లిగంజ్ (3:12)

## మూలాలు

## ఇతర లంకెలు
* 

వర్గం:2018 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:తెలుగు హాస్య సినిమాలు
వర్గం:అల్లరి నరేష్ నటించిన సినిమాలు
వర్గం:సునీల్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:బ్రహ్మానందం నటించిన సినిమాలు
వర్గం:చలపతి రావు నటించిన సినిమాలు
జాఫర్ హుస్సేన్

**జాఫర్‌ హుస్సేన్‌ మెరాజ్**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున నాంపల్లి శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. 2009 నుండి 2012 వరకు హైదరాబాద్ మహానగర పాలక సంస్థకు డిప్యూటీ మేయర్ గా విధులు నిర్వహించాడు.

## జననం, విద్యాభ్యాసం
జాఫర్‌ హుస్సేన్‌ మెరాజ్ 1960, జనవరి 26న అహ్మద్ హుస్సేన్ - జాహేదా బేగం దంపతులకు తెలంగాణ రాష్ట్ర రాజధాని హైదరాబాదులో జన్మించాడు. తండ్రి అహ్మద్ హుస్సేన్‌ 1967లో సీతారాంబాగ్ శాసనసభ్యుడిగా ఎన్నికయ్యాడు. జాఫర్‌ హుస్సేన్‌ మెరాజ్ ఇంటర్మీడియట్ వరకు చదువుకున్నాడు.

## వ్యక్తిగత జీవితం
జాఫర్‌ హుస్సేన్‌ మెరాజ్ కు ఫర్జానా బానో తో వివాహం జరిగింది. వారికి ఇద్దరు కుమారులు (మిన్హాజ్ హుస్సేన్, మక్సూద్ హుస్సేన్), ఇద్దరు కుమార్తెలు. 2018లో చిన్న కుమారుడు మక్సూద్ హుస్సేన్ దీర్ఘకాలిక అనారోగ్యంతో మరణించాడు.

## రాజకీయ విశేషాలు
జాఫర్ హుస్సేన్ 2009 మున్సిపల్ ఎన్నికల్లో టోలిచౌకి నుండి తొలిసారిగా హైదరాబాద్ మహానగర పాలక సంస్థకు ఎన్నికయ్యాడు. ఆ సమయంలో జీహెచ్‌ఎంసీ డిప్యూటీ మేయర్‌గా పనిచేశాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా ఎంఐఎం పార్టీ పై పోటీ చేసి సమీప తెలుగుదేశం పార్టీ అభ్యర్థి ఫిరోజ్ ఖాన్ పై 17,296 ఓట్ల మెజారిటీ తో గెలుపొందాడు. 2018లో జరిగిన తెలంగాణ ముందస్తు ఎన్నికల్లో ఎంఐఎం పార్టీ టికెట్ పై పోటీ చేసి సమీప కాంగ్రెస్ పార్టీ అభ్యర్థి ఫిరోజ్ ఖాన్ పై 9,700 ఓట్ల మెజారిటీతో గెలుపొందాడు. జాఫర్ హుస్సేన్‌కు 57,940 ఓట్లు రాగా, ఫిరోజ్ ఖాన్‌కు అనుకూలంగా 48,265 ఓట్లు వచ్చాయి. మూడో స్థానంలో తెలంగాణ రాష్ట్ర సమితి అభ్యర్థి ఆనంద్ కుమార్ గౌడ్ 17,015 ఓట్లతో నిలిచాడు. 

## పదవులు
* 2009 - 2014:  కార్పోరేటర్, గ్రేటర్ హైదరాబాద్ మున్సిపల్ కార్పోరేషన్
* 2009 - 2012: డిప్యూటీ మేయర్, గ్రేటర్ హైదరాబాద్ మున్సిపల్ కార్పోరేషన్

## ఇతర వివరాలు
ఇరాన్, మలేషియా, ఖతర్, సౌదీ అరేబియా, సింగపూర్, దక్షిణ కొరియా, యునైటెడ్ అరబ్ ఎమిరేట్స్ మొదలైన దేశాలు సందర్శించాడు.

## మూలాలు

వర్గం:1960 జననాలు
వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:ఆల్ ఇండియా మజ్లిస్ ఎ ఇత్తెహాదుల్ ముస్లిమీన్
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2023)
కంచర్ల భూపాల్ రెడ్డి

**కోమటిరెడ్డి వెంకటరెడ్డి** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం  భారతజాతీయ కాంగ్రెస్  తరపున నల్గొండ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్యాభాస్యం
కంచర్ల భూపాల్‌ రెడ్డి 1973, మే 5న మల్లారెడ్డి - కౌసల్య దంపతులకు తెలంగాణ రాష్ట్రం, నల్గొండ జిల్లా, చిట్యాల మండలం, ఉరుమడ్ల గ్రామంలో జన్మించాడు. ఆయన 1990లో 10వ తరగతి వరకు ఉరుమడ్ల గ్రామంలోని జిల్లా పరిషత్ పాఠశాలలో పూర్తి చేసి, చిట్యాల రవి జూనియర్‌ కళాశాలలో ఇంటర్మీడియట్‌ (1990-1993), హైదరాబాద్‌లోని నిజాం కళాశాలలో బీకాం పూర్తి చేశాడు.

## వ్యక్తిగత జీవితం
భూపాల్‌ రెడ్డికి రమాదేవితో వివాహం జరిగింది. వారికి ఒక కుమార్తె (శ్రీలక్ష్మీ).

## రాజకీయ విశేషాలు
తెలుగుదేశం పార్టీతో తన రాజకీయ జీవితాన్ని ప్రారంభించిన భూపాల్ రెడ్డి, 2014లో జరిగిన తెలంగాణ సార్వత్రిక ఎన్నికల్లో భాగంగా స్వతంత్ర అభ్యర్థిగా పోటీచేసి సమీప కాంగ్రెస్ పార్టీ అభ్యర్థి కోమటిరెడ్డి వెంకటరెడ్డిపై 10,547 ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప కాంగ్రెస్ పార్టీ అభ్యర్థి కోమటిరెడ్డి వెంకటరెడ్డి పై 23,698 ఓట్ల మెజారిటీతో గెలుపొందాడు. ప్రస్తుతం నల్గొండ ఎమ్మెల్యే గా విధులు నిర్వహిస్తున్నాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:1973 జననాలు
వర్గం:నల్గొండ జిల్లా నుండి ఎన్నికైన శాసన సభ్యులు
వర్గం:నల్గొండ జిల్లా వ్యక్తులు
వర్గం:నల్గొండ జిల్లా రాజకీయ నాయకులు
ప్రపంచ సముద్ర దినోత్సవం

**ప్రపంచ సముద్ర దినోత్సవం** ప్రతి ఏట జూన్ 8న ప్రపంచవ్యాప్తంగా నిర్వహించబడుతుంది. సముద్ర రక్షణ గురించి ప్రజల్లో అవగాహన పెంచడంకోసం ఈ దినోత్సవాన్ని జరుపుకుంటున్నారు.

## ప్రారంభం
1992లో బ్రెజిల్ లోని రియో డి జనీరోలో జరిగిన ధరిత్రి సదస్సులో సముద్రాలమీద కూడా అవగాహన పెంచడంకోసం ప్రతి ఏటా సముద్ర దినోత్సవం జరపాలని కెనడా ప్రతిపాదించగా, దాని ప్రకారం కొన్ని ఐరోపా దేశాలు నామమాత్రంగానే  సాగర దినోత్సవాన్ని నిర్వహించాయి. 2005లో సునామీ వచ్చినపుడు జరిగిన అనర్థాలను దృష్టిలో ఉంచుకొని ఐక్యరాజ్యసమితి 2008, జాన్ 8న తొలిసారిగా ప్రపంచ సముద్ర దినోత్సవాన్ని నిర్వహించింది.

## కార్యక్రమాలు
# సముద్రంలో దొరికే వివిధ రకాల వస్తువుల సేకరణ, బీచ్‌, ఒడ్డును కాపాడుకోవడం, స్నేహితులు, కుటుంబ సభ్యులతో కలిసి బీచ్‌ను శుభ్రం చేయడం
# ప్రతి ఒక్క దేశం, ప్రతి ఒక్కరూ సాగరశాస్త్రానికి సంబంధించిన పరిజ్ఞానాన్ని పెంచుకోవడం
#  సముద్రాలను కాపాడుకునే దిశగా ప్రపంచ దేశాలు తమ విధానాలు నిర్ణయించుకోవడం

## మూలాలు

వర్గం:అంతర్జాతీయ దినములు
వర్గం:2008 స్థాపితాలు
సరోజినీ పుల్లారెడ్డి

**సరోజిని పుల్లారెడ్డి** (ఫిబ్రవరి 22, 1923 - ఫిబ్రవరి 3, 2013) హైదరాబాదు నగర తొలి మహిళా మేయర్, మాజీ మంత్రి. 1967 నుండి 1978 వరకు భారత జాతీయ కాంగ్రేస్ నుండి మలక్‌పేట్ శాసనసభ నియోజకవర్గం ఎమ్మెల్యేగా పనిచేసింది.

## జననం - కుటుంబం
సరోజినీ 1923, ఫిబ్రవరి 22న కొండారెడ్డి, అనసూయ దంపతులకు మహబూబ్ నగర్లో జన్మించింది. 1944లో డా. పుల్లారెడ్డితో వివాహం జరిగింది. వీరికి ఒక కుమారుడు.

## రాజకీయ ప్రస్థానం
1960లో రాజకీయాల్లోకి ప్రవేశించిన సరోజినీ 1965లో బతుకమ్మకుంట కార్పోరేటర్ గా విజయం సాధించి హైదరాబాదు నగరానికి 12వ మేయర్‌గా పదవిని చేపట్టి, ఏడాది పాటు విధులు నిర్వహించింది. 1967, 1972లో మలక్‌పేట సెగ్మెంట్‌ నుంచి ఎమ్మెల్యేగా గెలుపొంది, టంగుటూరి అంజయ్య, భవనం వెంకట్రామ్, కోట్ల విజయభాస్కరరెడ్డిల హయాంలో మునిసిపల్‌ అడ్మినిస్ట్రేషన్‌, ఆరోగ్య, పబ్లిక్‌ రిలేషన్‌, మహిళ, శిశు సంక్షేమ శాఖల మంత్రిగా పనిచేసింది. 1975లో హైదరాబాదు పట్టణ అభివృద్ధి సంస్థ (హుడా) కు తొలి చైర్‌పర్సన్ పదవిని చేపట్టి మాస్టర్‌ ప్లాన్‌, శాటిలైట్‌ టౌన్‌షిప్‌, హస్తినాపురం శాటిలైట్‌ టౌన్‌షిప్‌ వంటి పథకాలను విజయవంతంగా అమలుచేసింది.

## నిర్వహించిన పదవులు
# హైదరాబాదు నగర తొలి మహిళా మేయర్ (1965)
# మలక్‌పేట్ శాసనసభ నియోజకవర్గం ఎమ్మెల్యే (1967 నుండి 1978 వరకు)
# హైదరాబాద్‌ అర్బన్‌ డెవల్‌పమెంట్‌ అథారిటీ (హుడా) కు మొదటి చైర్‌పర్సన్ (1975)
# కాంగ్రెస్ వర్కింగ్ కమిటీ సభ్యులు (2000)

## మరణం
సరోజినీ 89వ ఏట 2013, ఫిబ్రవరి 3 బోయినపల్లిలోని స్వగృహంలో మరణించింది.

## మూలాలు

వర్గం:1923 జననాలు
వర్గం:2013 మరణాలు
వర్గం:మహబూబ్ నగర్ జిల్లా మహిళా రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ మహిళా శాసన సభ్యులు
వర్గం:హైదరాబాదు జిల్లాకు చెందిన ఆంధ్రప్రదేశ్ రాష్ట్ర మహిళా మంత్రులు
తమ్మినేని సీతారాం

**తమ్మినేని సీతారాం** (జననం 1955 జూన్ 10) ఆంధ్రప్రదేశ్ కు చెందిన రాజకీయ నాయకుడు. ప్రస్తుతం వై. ఎస్. ఆర్ కాంగ్రెస్ పార్టీ సభ్యుడు. 2019 ఆంధ్రప్రదేశ్ శాసనసభ ఎన్నికల్లో శ్రీకాకుళం జిల్లా ఆముదాలవలస నుంచి శాసనసభ సభ్యునిగా గెలుపొంది స్పీకరుగా ఎన్నికయ్యాడు. మొదటగా తెలుగుదేశం పార్టీలో మంత్రిగా పనిచేశాడు. తర్వాత ప్రజా రాజ్యం పార్టీలో కొంతకాలం పనిచేశాడు. 
## జీవిత విశేషాలు
తమ్మినేసి సీతారాం శ్రీకాకుళం జిల్లాలో సుదీర్ఘ రాజకీయ చరిత్ర ఉంది. అతను ఆమదాలవలస మండలం తొగరాం గ్రామంలో తమ్మినేని శ్రీరామమూర్తి, ఇందుమతి దంపతులకు జన్మించాడు. స్థానిక జిల్లా పరిషత్ ఉన్నతపాఠశాలలో విద్యాభ్యాసం చేసాడు. 1980లో తన 18వ యేటనే ఆముదాలవలస షుగర్ ఫ్యాక్టరీ డైరక్టరుగా నియమితుడయ్యాడు.1983లో తెలుగుదేశం పార్టీ ఆవిర్భించాక ఆ పార్టీలో చేరి ఐదు సార్లు శాసనసభ్యునిగా ఎన్నికైనాడు. తొమ్మిదేళ్ళపాటు ఉమ్మడి ఆంధ్రప్రదేశ్ రాష్ట్రానికి మంత్రిగా పనిచేసాడు. 18 శాఖల బాధ్యతలు నిర్వర్తించాడు. ప్రభుత్వ విప్ గా ఐదేళ్ళు, శాప్ డైరక్టరుగా మూడేళ్ళు ఉన్నాడు. తెలుగుదేశం పార్టీకి శ్రీకాకుళం జిల్లా అధ్యక్షునిగా మూడుసార్లు పనిచేసాడు.

ప్రజారాజ్యం పార్టీ ఆవిర్భావముతో తమ్మినేని సీతారాం ఆ పార్టీలో చేరి ఎన్నికల్లో ఓడిపోయాడు. తరువాత తెలుగుదేశం పార్టీ అధినేత చంద్రబాబు నాయుడు ఇచ్చిన 'ఆపరేషన్ స్వగృహ' పిలుపు మేరకు గత ఎన్నికల్లో తెదేపాకు వదలి ప్రజారాజ్యం పార్టీలో చేరిన పలువురు నేతలు ఒక్కొక్కరుగా తిరిగి సొంత గూటికి చేరుకున్నారు. తమ్మినేని సీతారాం కూడా ప్రజారాజ్యం పార్టీని వదలి 2009 ఆగస్టు 15న తెలుగుదేశం పార్టీలో చేరాడు. ఆంధ్రప్రదేశ్ రాష్ట్ర విభజనకు అనుకూలం అంటూ తెలుగుదేశంపార్టీ అధ్యక్షుడు చంద్రబాబు కేంద్రానికి లేఖ రాయడాన్ని తమ్మినేని సీతారాం తప్పపట్టాడు. విభజన విషయంలో బాబు కీలకపాత్ర పోషించడంపై సీతారాం నిప్పులు చెరిగాడు. బాబు వైఖరికి నిరసనగా అతను ఆ పార్టీకి రాజీనామా చేశాడు. విభజనపై కాంగ్రెస్ పార్టీ వైఖరికి నిరసనగా వైఎస్ఆర్ కాంగ్రెస్ పార్టీ అధ్యక్షుడు వై.ఎస్. జగన్మోహన్ రెడ్డి చేపట్టిన దీక్షకు అతను సంఘీభావాన్ని ప్రకటించాడు. అతను 2013 ఆగస్టు 29న వై.ఎస్.ఆర్ కాంగ్రెస్ పార్టీలోనికి చేరాడు. 2014 ఎన్నికల్లో ఆమదాలవలస అసెంబ్లీ నియోజకవర్గం నుండి వై.ఎస్.అర్ పార్టీ తరుపున తెలుగుదేశం పార్టీ అభ్యర్థి కూన రవికుమార్‌పై పోటీ చేశారు కానీ ఓడిపోయాడు. 2019 ఆంధ్రప్రదేశ్ శాసనసభ ఎన్నికలలో వై.ఎస్.అర్ పార్టీ తరుపున పోటీచేసి తెలుగుదేశం పార్టీ అభ్యర్థి కూన రవికుమార్‌పై విజయం సాధించాడు.

## 15వ శాసనసభ స్పీకరుగా ఎన్నిక
తమ్మినేని సీతారాం 2019 జూన్ 13న (గురువారం) ఆంధ్రప్రదేశ్ 15వ అసెంబ్లీ స్పీకర్‌గా ఎన్నికయ్యాడు. అతని అభ్యర్థిత్వానికి 32 మంది ఎమ్మెల్యేలు మద్దతివ్వగా, సీతారాం ఏకగ్రీవంగా ఎన్నికైనట్లు ప్రొటెం స్పీకర్ శంబంగి చిన వెంకట అప్పల నాయుడు ప్రకటించారు. తమ్మినేని సీతారాం స్పీకరు పదవిలో 2019 జూన్ 13 నుండి 2024 జూన్ 5 వరకు అధికార బాధ్యతలు నిర్వర్తించారు.

శ్రీకాకుళం జిల్లా నుంచి సీతారాం నాలుగో స్పీకరు కాగా. శ్రీకాకుళం జిల్లా నుంచి మొదటి స్పీకర్‌గా ఆర్‌ఎల్‌ఎన్ దొర, రెండో స్పీకర్‌గా తంగి సత్యనారాయణ, మూడో స్పీకర్‌గా కె. ప్రతిభాభారతి ఎన్నికయ్యారు.

## మూలాలు

వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:జీవిస్తున్న ప్రజలు
వర్గం:ఆంధ్రప్రదేశ్ శాసనసభ స్పీకర్లు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2019)
వర్గం:1955 జననాలు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
గండ్ర వెంకట రమణారెడ్డి

**గండ్ర వెంకటరమణారెడ్డి**, తెలంగాణ రాష్ట్రానికి చెందిన రాజకీయ నాయకుడు.  ప్రస్తుతం భారత్ రాష్ట్ర సమితి పార్టీ తరపున భూపాలపల్లి శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. 2009 నుండి 2014 వరకు ప్రభుత్వ విప్ గా పనిచేశాడు.

## జననం, విద్య
వెంకటరమణారెడ్డి 1965, మే 5న మోహన్ రెడ్డి - సుశీల దంపతులకు తెలంగాణ రాష్ట్రం, వరంగల్ గ్రామీణ జిల్లా, పరకాల మండలంలోని పరకాలలో జన్మించాడు. హైదరాబాదులోని ప్రభుత్వ పాలిటెక్నిక్ కళాశాల నుండి 1987లో పాలిటెక్నిక్ ((లైసెన్స్ పొందిన సివిల్ ఇంజనీర్) పూర్తిచేశాడు.

## వ్యక్తిగత జీవితం
వెంకటరమణారెడ్డికి జ్యోతితో వివాహం జరిగింది. వారికి ఇద్దరు కుమారులు ఉన్నారు.

## రాజకీయ విశేషాలు
కాంగ్రెస్ పార్టీతో తన రాజకీయ జీవితాన్ని ప్రారంభించిన వెంకటరమణారెడ్డి, ఉమ్మడి ఆంధ్రప్రదేశ్ రాష్ట్రంలో 2007 నుండి 2009 వరకు ఆంధ్రప్రదేశ్ శాసన మండలి సభ్యుడిగా పనిచేశాడు. 2009లో జరిగిన ఆంధ్రప్రదేశ్ అసెంబ్లీ ఎన్నికల్లో కాంగ్రెస్ పార్టీ అభ్యర్థిగా పోటీచేసి తెలంగాణ రాష్ట్ర సమితి పార్టీ అభ్యర్థి సిరికొండ మధుసూదనాచారి పై గెలుపొందాడు. తెలంగాణ ఏర్పడిన తరువాత 2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ అభ్యర్థిగా పోటీచేసి సమీప తెలంగాణ రాష్ట్ర సమితి పార్టీ అభ్యర్థి సిరికొండ మధుసూదనాచారిపై 7,216 ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ టికెట్ పై పోటీచేసి సమీప తెలంగాణ రాష్ట్ర సమితి పార్టీ అభ్యర్థి సిరికొండ మధుసూదనాచారి పై 15,635 ఓట్ల మెజారిటీతో గెలుపొందాడు. తరువాత కాంగ్రెస్ పార్టీని విడిచిపెట్టి టీఆర్ఎస్ పార్టీలో చేరాడు.

వెంకట రమణారెడ్డి 2023లో జరిగిన శాసనసభ ఎన్నికల్లో బీఆర్ఎస్‌ పార్టీ నుండి పోటీ చేసి ఓడిపోయాడు.

## హోదాలు
# 09.02.2012 - 19.05.2014, ప్రభుత్వ చీఫ్ విప్, ఆంధ్రప్రదేశ్ శాసనసభ.

## మూలాలు

వర్గం:జీవిస్తున్న ప్రజలు
వర్గం:1965 జననాలు
వర్గం:వరంగల్లు గ్రామీణ జిల్లా వ్యక్తులు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:ఆంధ్రప్రదేశ్ శాసన సభ్యులు (2009)
ది నేక్డ్ ఐలాండ్ (1960 సినిమా)

**ది నేకెడ్ ఐస్‌లాండ్** 1960, నవంబరు 23న విడుదలైన జపాన్ చలనచిత్రం. కనేటో షిండో దర్శకత్వం వహించిన ఈ చిత్రం ఎక్కువగా భాగం సంభాషణలు లేకుండా ఉంటుంది.

## కథా నేపథ్యం
హిరోషిమాలోని ఒక ద్వీపంలో నివసించే కుటుంబం కొండపైన పండించే పంటకోసం కొండకింది నుండి కావడి సహాయంతో నీరు తెచ్చి వాటిని పోస్తుంటారు. అదే వారి నిత్య దినచర్య అవుతుంది. వారి జీవన విధాన నేపథ్యంతో ఈ చిత్రం ఉంటుంది.

## నటవర్గం
* నోబుకో ఓటోవా
* జి టోనోయమా
* షైన్ టానకా
* మసోనోరి హోరిమోటో

## సాంకేతికవర్గం
* రచన, దర్శకత్వం: కనేటో షిండో
* నిర్మాత: కనేటో షిండో, మాట్సురురా ఇసాకు
* సంగీతం: హికరు హయాషి
* ఛాయాగ్రహణం: కియోమి కురోడా
* కూర్పు: టోషియో ఎనోకి
* నిర్మాణ సంస్థ: కైడై ఈగా క్యోకి

## ఇతర వివరాలు
# ఈ చిత్రం మిహారాలో భాగమైన హిరోషిమాలోని  సుకిన్ అనే జనావాసం లేని ద్వీపంలో చిత్రించబడింది.
# 1961 లో ఈ చిత్రం మాస్కో ఇంటర్నేషనల్ ఫిల్మ్ ఫెస్టివల్ లో జ్యూరీని అందుకుంది.
# ఈ చిత్రం 1963లో 16వ బ్రిటీష్ అకాడమీ ఫిల్మ్ అవార్డ్స్ లో "బెస్ట్ ఫిల్మ్ ఫ్రం ఎనీ సోర్స్" విభాగంలో నామినేట్ చేయబడింది.

## మూలాలు

## ఇతర లంకెలు
* 
*''ది నేకెడ్ ఐస్‌లాండ్'' గురించిన వ్యాసం

వర్గం:జపాన్ సినిమాలు
ఆరూరి రమేష్

** అరూరి రమేష్**, తెలంగాణ రాష్ట్రానికి చెందిన రాజకీయ నాయకుడు. భారత్ రాష్ట్ర సమితి పార్టీ తరపున వర్ధన్నపేట శాసనసభ నియోజకవర్గం మాజీ శాసన సభ్యుడిగా ఉన్నాడు.

## జననం
ఆరూరి రమేష్ 1967, ఏప్రిల్ 4న గట్టుమల్లు, వెంకటమ్మ దంపతులకు తెలంగాణ రాష్ట్రం, జనగామ జిల్లా, జాఫర్ గడ్ మండలంలోని, ఉప్పుగల్ గ్రామంలో జన్మించాడు. 1995, ఏప్రిల్ లో కాకతీయ విశ్వవిద్యాలయం నుండి సోషియాలజీలో ఎంఏ పూర్తిచేశాడు. ఆ తరువాత ఎల్.ఎల్.బి. కూడా చదివాడు.

## వ్యక్తిగత జీవితం
రమేష్ కు కవితా కుమారితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ విశేషాలు
అరూరి రమేష్ 2009లో ప్రజా రాజ్యం పార్టీతో తన రాజకీయ ప్రయాణాన్ని ప్రారంభించి ఆ పార్టీ తరపున ఘన్‌పూర్ శాసనసభ నియోజకవర్గం నుండి ఎమ్మెల్యేగా పోటీచేసి ఓడిపోయాడు. ఆ తరువాత తెలంగాణ రాష్ట్ర సమితి పార్టీలో చేరాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా పోటీ చేసి సమీప కాంగ్రెస్ పార్టీ అభ్యర్థి కొండేటి శ్రీధర్ పై 86,349 ఓట్ల మెజారిటీతో గెలుపొందాడు. 2015, జనవరి 10 నుండి 2018, సెప్టెంబరు 6 వరకు  తెలంగాణ లెజిస్లేచర్ కో -ఆపరేటివ్ హౌసింగ్ సొసైటీలలో అక్రమాలపై హౌస్ కమిటీ ఛైర్మన్ గా పనిచేశాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి సమీప తెలంగాణ జన సమితి పార్టీ అభ్యర్థి పగిడిపాటి దేవయ్యపై 99,240 ఓట్ల మెజారిటీతో గెలుపొందాడు. ఆరూరి రమేష్ 26 జనవరి 2022న టిఆర్ఎస్ పార్టీ, వరంగల్ జిల్లా అధ్యక్షుడిగా నియమితుడయ్యాడు.

ఆరూరి ర‌మేష్ 2023లో జరిగిన శాసనసభ ఎన్నికల్లో బీఆర్ఎస్‌ పార్టీ నుండి వ‌ర్ధ‌న్న‌పేట నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి కేఆర్ నాగరాజు చేతిలో 19,458 ఓట్ల తేడాతో ఓడిపోయిన అనంతరం ఆయన 2024 మార్చి 16న బీఆర్ఎస్‌ పార్టీకి రాజీనామా చేశాడు. ఆయన  2024 మార్చి 17న బీజేపీ రాష్ట్ర అధ్యక్షుడు, కేంద్రమంత్రి కిషన్ రెడ్డి సమక్షంలో భారతీయ జనతా పార్టీలో చేరాడు.

ఆరూరి ర‌మేష్ 2024లో జరిగిన లోక్‌సభ ఎన్నికలలో వరంగల్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి  కాంగ్రెస్ అభ్యర్థి కడియం కావ్య చేతిలో 2,20,339 ఓట్ల తేడాతో ఓడిపోయాడు. ఆయన 2026 జనవరి 26న భారతీయ జనతా పార్టీకి రాజీనామా చేశాడు.

అరూరి రమేశ్‌ జనవరి 28న హైదరాబాద్‌ తెలంగాణ భవన్‌లో తిరిగి బీఆర్‌ఎస్‌ పార్టీ చేరాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:జనగామ జిల్లా వ్యక్తులు
వర్గం:జనగామ జిల్లా రాజకీయ నాయకులు
వర్గం:జనగామ జిల్లా నుండి ఎన్నికైన శాసన సభ్యులు
వర్గం:కాకతీయ విశ్వవిద్యాలయం పూర్వ విద్యార్థులు
వర్గం:భారతీయ జనతా పార్టీ రాజకీయ నాయకులు
ప్రియా బెనర్జీ

**ప్రియా బెనర్జీ** భారతీయ సినిమా నటి, మోడల్. 2013లో తెలుగులో వచ్చిన కిస్ సినిమాలో తొలిసారిగా నటించిన ప్రియా బెనర్జీ హిందీ, తెలుగు, తమిళ చిత్రాలలో నటించింది.

## జననం - విద్యాభ్యాసం
ప్రియా బెనర్జీ తండ్రి చాలా సంవత్సరాల క్రితం కలకత్తా నుండి వెళ్ళి కెనడాలో ఇంజనీరుగా స్థిరపడ్డాడు. 1990, ఏప్రిల్ 16న కెనడాలో జన్మించిన ప్రియా బెనర్జీ, 2012లో అంతర్జాతీయ మార్కెటింగ్‌ విభాగంలో డిగ్రీతో పాటు, కంప్యూటర్‌ సైన్స్‌ కూడా చేసింది.

## సినీరంగం
చిన్నతనం నుండి నటనపై ఆసక్తి పెంచుకున్న ప్రియా, నటిగానే స్థిరపడాలనుకుంది. 2011లో *మిస్ వరల్డ్ కెనడా*గా ఎంపికైంది. డిగ్రీ పూర్తైన తరువాత ముంబాయికి వచ్చి మూడు నెలలపాటు నటనలో శిక్షణ తీసుకుంది. అటుతరువాత కొన్నిరోజులు ప్రచారచిత్రాలు (యాడ్స్‌) లో నటించింది. ప్రచారచిత్రాల్లో ప్రియాను చూసిన అడవి శేషు *కిస్* సినిమాకు తీసుకున్నాడు. 

### నటించిన చిత్రాలు

## మూలాలు

## ఇతర లంకెలు
* 

వర్గం:1990 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
ఆంధ్రప్రదేశ్ శాసనసభ సభ్యుల జాబితా (2019)

thumb|390x390px|ఆంధ్రప్రదేశ్ శాసన సభ - అమరావతి
2019 ఆంధ్ర ప్రదేశ్ శాసనసభ ఎన్నికలలో  గెలుపొందిన శాసన సభ్యుల జాబితా:

**శ్రీకాకుళం జిల్లా**

**విజయనగరం జిల్లా**

**విశాఖ జిల్లా**

**తూర్పుగోదావరి జిల్లా** 

**పశ్చిమ గోదావరి జిల్లా** 

**కృష్ణా జిల్లా** 

**గుంటూరు జిల్లా** 

**ప్రకాశం జిల్లా**

**నెల్లూరు జిల్లా**

**కడప జిల్లా** 

**కర్నూలు జిల్లా**

**అనంతపురం జిల్లా** 

**చిత్తూరు జిల్లా**

## ఇవి కూడా చూడండి

### ఆంధ్రప్రదేశ్ శాసనసభ్యుల జాబితాలు
# ఆంధ్ర ప్రదేశ్ శాసనసభ సభ్యుల జాబితా (1957) 
# ఆంధ్ర ప్రదేశ్ శాసనసభ సభ్యుల జాబితా (1962) 
# ఆంధ్ర ప్రదేశ్ శాసనసభ సభ్యుల జాబితా (1967) 
# ఆంధ్ర ప్రదేశ్ శాసనసభ సభ్యుల జాబితా (1972) 
# ఆంధ్రప్రదేశ్ శాసనసభ సభ్యుల జాబితా (1978)
# ఆంధ్రప్రదేశ్ శాసనసభ సభ్యుల జాబితా (1983)
# ఆంధ్రప్రదేశ్ శాసనసభ సభ్యుల జాబితా (1985)
# ఆంధ్రప్రదేశ్ శాసనసభ సభ్యుల జాబితా (1989)
# ఆంధ్రప్రదేశ్ శాసనసభ సభ్యుల జాబితా (1994)
# ఆంధ్రప్రదేశ్ శాసనసభ సభ్యుల జాబితా (1999)
# ఆంధ్రప్రదేశ్ శాసనసభ సభ్యుల జాబితా (2004)
# ఆంధ్రప్రదేశ్ శాసనసభ సభ్యుల జాబితా (2009)
# ఆంధ్రప్రదేశ్ శాసనసభ సభ్యుల జాబితా (2014)
# ఆంధ్రప్రదేశ్ శాసనసభ సభ్యుల జాబితా (2024)

### తెలంగాణ శాసనసభ్యుల జాబితాలు
# తెలంగాణ శాసనసభ సభ్యుల జాబితా (2014)
# తెలంగాణ శాసనసభ సభ్యుల జాబితా (2018)
# తెలంగాణ శాసనసభ సభ్యుల జాబితా (2023)

## మూలాలు

## వెలుపలి లంకెలు

వర్గం:ఆంధ్రప్రదేశ్ రాజకీయాలు
వర్గం:జాబితాలు
వర్గం:ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసనసభ సభ్యులు 2019–2024
బానోతు శంకర్ నాయక్

**బానోతు శంకర్‌ నాయక్‌**, తెలంగాణ రాష్ట్రానికి చెందిన రాజకీయ నాయకుడు, శాసనసభ్యుడు. భారత్ రాష్ట్ర సమితి పార్టీ తరపున మహబూబాబాద్ శాసనసభ నియోజకవర్గం నుండి శాసన సభ్యుడిగా ప్రాతినిధ్యం వహిస్తున్నాడు.

## జననం
శంకర్ నాయక్ 1968లో కెవ్లా నాయక్, బాజు భాయ్ దంపతులకు తెలంగాణ రాష్ట్రం, మహబూబాబాద్‌ జిల్లా, రాయపర్తి మండలంలోని బాలాజీ తండా గ్రామంలో జన్మించాడు. 1985-1990 వరకు వరంగల్‌లోని ఆర్.ఈ.సి. ఇంజినీరింగ్ కళాశాలలో బిటెక్ చదివాడు. 2009లో కాకతీయ విశ్వవిద్యాలయం నుండి ఎంబిఏ పూర్తి చేసాడు. వ్యవసాయ కుటుంబానికి చెందిన శంకర్, రాజకీయాల్లోకి రాకముందు నీటిపారుదల శాఖలో అసిస్టెంట్ ఎగ్జిక్యూటివ్ ఇంజనీర్‌గా పనిచేశాడు.

## వ్యక్తిగత జీవితం
శంకర్ నాయక్ కు డాక్టర్ సీతామహాలక్ష్మితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ విశేషాలు
ఉద్యోగానికి రాజీనామా చేసి ప్రజారాజ్యం పార్టీలో చేరిన శంకర్, ఆ పార్టీ నుండి ఎమ్మెల్యేగా పోటీ చేసి ఓడిపోయాడు. 2009లోనే తెలంగాణ రాష్ట్ర సమితి (టీఆర్ఎస్) పార్టీలో చేరి, తెలంగాణ ఉద్యమంలో చురుకుగా పాల్గొన్నాడు. 2014లో జరిగిన తెలంగాణ శాసనసభ ఎన్నికల్లో టిఆర్ఎస్ పార్టీ నుండి పోటీచేసి కాంగ్రెస్ పార్టీ అభ్యర్థి మాలోత్ కవితపై 9,315 ఓట్ల మెజారిటీతో ఎమ్మెల్యేగా గెలుపొందాడు. 2018లో జరిగిన తెలంగాణ ముందస్తు శాసనసభ ఎన్నికల్లో టీఆర్ఎస్ పార్టీ నుండి పోటీచేసి కాంగ్రెస్ పార్టీ అభ్యర్థి పోరిక బలరాం నాయక్పై 13,534 ఓట్ల మెజారిటీతో రెండవసారి ఎన్నికయ్యారు.

## ఇతర వివరాలు
# తన స్వస్థలమైన రాయపర్తి మండలంలోని  బాలాజీ తండాలో డబుల్ బెడ్రూమ్ పథకంలో ఇళ్ళు వచ్చిన 25 మంది లబ్ధిదారులకు రూ. 50 వేలు బహుమతిగా ప్రకటించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:మహబూబాబాదు జిల్లా నుండి ఎన్నికైన శాసన సభ్యులు
వర్గం:మహబూబాబాదు జిల్లా రాజకీయ నాయకులు
వర్గం:మహబూబ్ నగర్ జిల్లా వ్యక్తులు
వర్గం:పార్టీలు ఫిరాయించిన రాజకీయ నాయకులు
వర్గం:1968 జననాలు
మొజాంజాహి మార్కెట్

**మొజాంజాహి మార్కెట్** తెలంగాణ రాష్ట్ర రాజధాని హైదరాబాదులోని నాంపల్లికి సమీపంలో ఉన్న మార్కెట్. వివిధ రకాల వస్తువులతో కూడిన నాలుగు వందల దుకాణాలు ఈ మార్కెట్ లో ఉన్నాయి. హైదరాబాదు పట్టణ అభివృద్ధి సంస్థ (హుడా) చే వారసత్వ కట్టడంగా గుర్తించబడింది.

## చరిత్ర
నిజాం రాజు మీర్ ఉస్మాన్ అలీ ఖాన్ కాలంలో తన రెండవ కుమారుడు మొజాం జా బహదూర్ పేరుమీద 1935, జనవరిలో ఈ మార్కెట్ నిర్మించబడింది. దీనిని తెలంగాణ హైకోర్టు నిర్మాణ శైలీ నమూనాలో బూడిద రంగు గ్రానైట్ రాళ్ళతో నిర్మించారు. దీనిపై 7వేల రూపాయలతో గడియారాన్ని కూడా ఏర్పాటుచేశారు.

## దుకాణాలు
ఇందులో జాంబాగ్ పూల మార్కెట్ ఒక భాగంగా ఉండేది. 1980లో ఇక్కడి పళ్ళ మార్కెట్ కొత్తపేట పళ్ళ మార్కెట్ కు మార్చబడింది. ప్రపంచవ్యాప్తంగా గుర్తింపుపొందిన ఫేమస్ ఐస్ క్రీం షాప్ కూడా ఈ మార్కెట్ లో ఉంది. ఇక్కడికి సమీపంలో కరాచీ బేకరి ఉంది.

## పునరుద్దరణ
తెలంగాణ ప్రభుత్వం 15 కోట్లతో మొజాంజాహి మార్కెట్ కాంప్లెక్స్‌ పునరుద్ధరణ చేసింది. ఆహ్లాదకర వాతావరణంలో సందర్శకులను ఆకర్షించేలా క్లాక్‌టవర్‌ను తీర్చిదిద్దడంతోపాటు, స్వాతంత్ర్య దినోత్సవం రోజున ఎగురవేసేలా వంద ఫీట్ల భారత జాతీయ జెండాను ఏర్పాటుచేశారు. దీనిని 2020, ఆగస్టు 14న రాష్ట్ర మున్సిపల్‌, ఐటీశాఖ మంత్రి కల్వకుంట్ల తారక రామారావు ప్రారంభించి, మొజాంజాహి మార్కెట్‌ చరిత్ర పుస్తకం ఆవిష్కరణ చేశాడు. ఈ కార్యక్రమంలో రాజ్యసభ సభ్యులు కే కేశవరావు, హైదరాబాద్‌ ఎంపీ అసదుద్దీన్ ఒవైసీ, మంత్రులు మహమూద్‌ అలీ, సబితా ఇంద్రారెడ్డి, తలసాని శ్రీనివాస్ యాదవ్, వి. శ్రీనివాస్‌ గౌడ్‌, గోషామహల్‌ ఎమ్మెల్యే టి. రాజాసింగ్‌, నగర మేయర్‌ బొంతు రామ్మోహన్, డిప్యూటీ మేయర్‌ బాబా ఫసియుద్దీన్, పురపాలక పట్టణాభివృద్ధిశాఖ ప్రిన్సిపల్‌ కార్యదర్శి అర్వింద్‌కుమార్‌, జీహెచ్‌ఎంసీ కమిషనర్‌ లోకేష్‌ కుమార్‌ తదితరులు పాల్గొన్నారు.

## మూలాలు

వర్గం:హైదరాబాదు వారసత్వ నిర్మాణాలు
వర్గం:1935 స్థాపితాలు
బి.వి రాజారామ భట్

బి.వి రాజారమ భట్ భారతీయ గణితశాస్త్రజ్ఞుడు. ఇండియన్ స్టాటిస్టికల్ ఇన్స్టిట్యూట్ ,బెంగళూరు లో గణిత శాస్త్ర ప్రొఫెసర్ గా పని చేశారు.

## అవార్డు
*శాంతి స్వరూప్ భట్నాగర్ శాస్త్ర సాంకేతిక పురస్కారం. 
*1997 లో యంగ్ శాస్త్రవేత్త అవార్డు ఇండియన్ నేషనల్ సైన్స్ అకాడమీ. 
*1998 కి BM బిర్లా సైన్స్ బహుమతి.

## పుస్తకాల రచన

## మూలాలు
*https://web.archive.org/web/20130824100300/http://www.dst.gov.in/awards/award07.htm
*https://web.archive.org/web/20130826131208/http://www.isibang.ac.in/~bhat/BVRVITA.html

వర్గం:భారతీయ గణిత శాస్త్రవేత్తలు
వర్గం:1966 జననాలు
వర్గం:జీవిస్తున్న ప్రజలు
వర్గం:శాంతిస్వరూప్ భట్నాగర్ అవార్డు గ్రహీతలు
ఫ‌ల‌క్‌నుమాదాస్

**ఫలక్‌నుమా దాస్‌** 2019 మే 31న విడుదలైన తెలుగు సినిమా. విశ్వక్ సేన్ కథానాయకుడిగా నటించి, దర్శకత్వం వహించాడు. ఈ చిత్రం సురేష్ ప్రొడక్షన్స్ పతాకం పై విడుదల అయ్యింది.

## కథ
ఈ కథ హైదరాబాదు లోని ఫలక్‌నుమా లోని దాస్ (**విశ్వక్‌ సేన్‌**) అనే కుర్రాడి చుట్టూ తిరుగుతుంది  . దాస్‌ చిన్నప్పట్నుంచి ఆ ఏరియా లోని శంకర్ అనే దాదాని చూసి పెరుగుతాడు. పెద్దయ్యాక శంకర్ లా అవ్వాలని కలలు కంటాడు. చిన్నప్పుడే ఓ రౌడీ మూకని కూడా తయారు చేసుకుంటాడు. ఈ మూక కు శంకర్ సహకారం కూడా ఇస్తాడు. పాఠశాల స్థాయు లోనే శంకర్ మూక తో తింటూ తిరుగుతూ సరదాగా గడిపేస్తుంటారు. కళాశాలలో అడుగుపెట్టాక ప్రేమ, గొడవలతో దాస్ జీవితం గడుస్తుండగా శంకర్ హత్యకు గురవుతాడు. రవి, రాజు అనే వ్యక్తులు శంకర్‌ను హత్య చేస్తారు.

శంకర్ హత్యతో  మూక ఒంటరి అయిపోతుంది. అప్పటి వరకు హాయిగా బతికిన ఈ మూక కు కష్టాలు మొదలవుతాయి. వీటి నుంచి బయట పడటానికి వ్యాపారం చేద్దామని ఫలక్‌నుమా ప్రాంతంలోనే మాంసం అంగడిని ప్రారంభిస్తారు. అప్పటికే మాంసం  వ్యాపారంలో రవి, రాజుదే పైచేయి ఉంటుంది. కానీ దాస్ వ్యాపారం ప్రారంభించాక చేశాక వారి వ్యాపారం మందగిస్తుంది. దాస్ బృందం తమ వ్యాపారానికి అడ్డు వస్తుందని  రవి, రాజు గొడవకు దిగుతారు. ఆ గొడవలో దాస్ మాంసం అంగడిపై నాటు బాంబు వేస్తారు. ఇక అప్పటి నుంచి మొదలైన గొడవలు ఓ హత్యకు దారి తీస్తాయి. దాస్ నాటు బాంబు విసరడంతో ఓ వ్యక్తి చనిపోతాడు. ఇక అప్పటినుంచి దాస్ జీవితం మారిపోతుంది. ఆ కేసు నుంచి బయట పడడానికి దాస్ బృందం చాలా ప్రయత్నిస్తుంది. చివరకు దాస్ ఆ కేసు నుంచి బయట పడ్డాడా? బయటపడడానికి చేసిన ప్రయత్నాలేంటి? అనేది మిగతా కథ లో భాగం.

## తారాగణం
* విశ్వక్‌ సేన్‌
* సలోని మిశ్రా
* హర్షితా గౌర్‌
* ప్రశాంతి
* ఉత్తేజ్
* అభినవ్ గోమఠం
* జీవన్ కుమార్

## పాటల జాబితా
* పాయే పాయే , శివనాగులు, రాహూల్ సింప్లీ గంజ్
* దాసు బిందాస్ , ఖైలాస్ ఖేర్
* అరర మనసా , సిద్ శ్రీరామ్
*ఫలక్ నుమా మామా, జెస్సీ గిఫ్ట్ 
*తుం మిలే హొ, ఖైలాస్ ఖైర్.

## సాంకేతికవర్గం

*  **పతాకము :** వన్మయి క్రియేషన్స్‌
* **కూర్పు:** రవితేజ
***సంగీతం**: వివేక్‌ సాగర్‌
* **ఛాయాగ్రహణం:** విద్యాసాగర్‌ చింతా 
***నిర్మాత**: కరాటే రాజు, చర్లపల్లి సందీప్ గౌడ్, మనోజ్ కుమార్ కటోర్ కర్ 
* **దర్శకత్వం:** విశ్వక్‌ సేన్‌ 
* గీత రచయితలు: కిట్టు విస్సాప్రగడ,సుద్దాల అశోక్ తేజ,భాస్కరభట్ల రవికుమార్ 
* నేపథ్య గానం: శివనాగులు, రాహుల్, సిప్లిగుంజ్, కైలాష్ ఖేర్, సిద్ శ్రీరామ్, జెస్సీగిఫ్ట్ 
* పంపిణీదారులు: సురేష్ ప్రొడక్షన్స్
* విడుదల:31:05:2019.

## మూలాలు

## బయటి లంకెలు

వర్గం:2019 తెలుగు సినిమాలు
వర్గం:విశ్వక్ సేన్ నటించిన సినిమాలు
ప్రపంచ బాల కార్మిక వ్యవస్థ వ్యతిరేక దినోత్సవం

**ప్రపంచ బాల కార్మిక వ్యవస్థ వ్యతిరేక దినోత్సవం** ప్రతి ఏటా జూన్ 12న నిర్వహించబడుతుంది. బాల కార్మిక వ్యవస్థకు వ్యతిరేకంగా ప్రజలలో అవగాహన తీసుకురావడానికి ఐక్యరాజ్యసమితి,  అంతర్జాతీయ కార్మిక సంస్థ సంయుక్తాధ్వర్యంలో ఈ దినోత్సవాన్ని జరుపుకుంటున్నారు.

## ప్రారంభం
బాలకార్మిక వ్యవస్థ నిర్మూలన కోసం ఐక్యరాజ్యసమితి ప్రత్యేక విభాగమైన అంతర్జాతీయ కార్మిక సంస్థ (ఐఎల్ఓ) 2002లో ప్రపంచ బాలకార్మిక వ్యతిరేక దినోత్సవంను ప్రారంభించింది.

## లక్ష్యాలు
# అన్ని వయస్సుల బాల కార్మికులకు నాణ్యతతో కూడిన ఉచిత విద్యను అందజేయడం.
# ప్రపంచవ్యాప్తంగా ఉన్న బాలకార్మికులను గర్తించి, వారికి అన్ని వసతులను కల్పించి సంపూర్ణ బాలకార్మిక వ్యవస్థను నిర్మూలించడం.

## కార్యక్రమాలు
ప్రతి సంవత్సరం జూన్ 12న, బాల కార్మికుల దుస్థితిని హైలైట్ చేసి వారికి ఏమి సహాయం చేయవచ్చో చర్చించేందుకు ప్రపంచవ్యాప్తంగా వున్న ప్రభుత్వాలు, యజమానులు, కార్మికుల సంస్థలు, పౌర సమాజం, అలాగే లక్షలాది ప్రజలను ఏకవేదిక మీదికి తెస్తుంది.

## మూలాలు

## ఇతర లంకెలు
* ప్రపంచ బాల కార్మిక వ్యవస్థ వ్యతిరేక దినోత్సవం
* అంతర్జాతీయ కార్మిక సంస్థ
* ఇంటర్నేషనల్ ప్రోగ్రాం ఆన్ ది ఎలిమినేషన్ ఆఫ్ చైల్డ్ లేబర్

వర్గం:అంతర్జాతీయ దినములు
వర్గం:2002 స్థాపితాలు
మూడుచింతలపల్లి మండలం

**మూడుచింతలపల్లి మండలం,** తెలంగాణ రాష్ట్రం, మేడ్చెల్-మల్కాజ్‌గిరి జిల్లా చెందిన మండలం.2016 లో జరిగిన పునర్య్వస్థీకరణలో ఈ గ్రామం షామీర్‌పేట మండలంలో ఉంది.ఆ తరువాత ఈ గ్రామం ప్రధాన కేంద్రగా మూడుచింతలపల్లి మండలంగా షామీర్‌పేట మండలంలోని కొన్ని గ్రామాలను విడగొట్టి కొత్త మండలంగా ఏర్పాటైంది. 2016  లో చేసిన తొలి పునర్వ్యవస్థీకరణలో కాకుండా ఆ తరువాత నుండి 2021 వరకూ మధ్య గల  కాలంలో కొత్తగా ఏర్పాటు చేసిన మండలాల్లో ఇది ఒకటి.   దానికి  ముందు ఈ మండలం రంగారెడ్డి జిల్లా లో ఉండేది.   ప్రస్తుతం ఈ మండలం మ‌ల్కాజ్‌గిరి రెవెన్యూ డివిజనులో భాగం. పునర్వ్యవస్థీకరణకు ముందు ఇది  మల్కాజ్‌గిరి డివిజనులో ఉండేది.ఈ మండలంలో  18  రెవెన్యూ గ్రామాలు ఉన్నాయి. అందులో రెండు నిర్జన గ్రామాలు.

## కొత్త గణాంకాలు
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 237 చ.కి.మీ. కాగా, జనాభా 23,194. జనాభాలో పురుషులు 11,665 కాగా, స్త్రీల సంఖ్య 11,529. మండలంలో 5,454 గృహాలున్నాయి.

## మండలంలోని రెవెన్యూ గ్రామాలు

# మూడుచింతలపల్లి
# లింగాపూర్
# ఉద్దేమర్రి
# ఉషార్‌పల్లి
#కేశవరం
# నాగిసెట్టిపల్లి
# కొల్తూర్
# నారాయణపూర్
# పోతారం
# అనంతారం
# లక్ష్మాపూర్
# అద్రాస్‌పల్లి
#ఎల్లగూడ
# జగ్గంగూడ
# సంపనబోలు
#కేశ్వాపూర్ 

గమనిక:నిర్జన గ్రామాలు రెండు పరిగణనలోకి తీసుకోలేదు

## మూలాలు

## వెలుపలి లంకెలు

వర్గం:2019 లో ఏర్పాటైన తెలంగాణ మండలాలు
నారాయణరావుపేట్ మండలం (సిద్ధిపేట జిల్లా)

**నారాయణరావుపేట,** తెలంగాణ రాష్ట్రం, సిద్ధిపేట జిల్లాకు చెందిన మండలం. మండల కేంద్రం, నారాయణరావుపేట. మండల జనాభా 18970. 2016 లో చేసిన తొలి పునర్వ్యవస్థీకరణలో కాకుండా ఆ తరువాత నుండి 2021 వరకూ మధ్య గల కాలంలో కొత్తగా ఏర్పాటు చేసిన మండలాల్లో ఇది ఒకటి. దానికి ముందు ఈ మండలం మెదక్ జిల్లాలో ఉండేది. ప్రస్తుతం ఈ మండలం సిద్దిపేట రెవెన్యూ డివిజనులో భాగం. పునర్వ్యవస్థీకరణకు ముందు కూడా సిద్దిపేట రెవెన్యూ డివిజనులో ఉండేది. ఈ మండలంలో  5  రెవెన్యూ గ్రామాలు ఉన్నాయి. నిర్జన గ్రామాలు లేవు, 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 75చ.కి.మీ. కాగా, జనాభా 18,852. జనాభాలో పురుషులు 9,397 కాగా, స్త్రీల సంఖ్య 9,455. మండలంలో 4,595 గృహాలున్నాయి.

## మండల విశేషాలు
◆ బుగ్గరాజేశ్వర స్వామి టెంపుల్ ఈ మండలంలోనే ఉంది.

◆ దేశంలోనే పేరుగాంచిన ఆదర్శ గ్రామం ఇబ్రహీంపూర్ ఈ మండలంలోనే ఉంది.

◆ దేశంలోనే వినూత్న ఆలోచన పేదవారి దహన సంస్కారాలకి 10000 రూపాయలు ఇస్తున్న గ్రామం గుర్రాలగొంది ఈ మండలంలోనే ఉంది.

## సమీప మండలాలు
◆ ఈ మండలానికి ఉత్తరాన రాజన్న సిరిసిల్ల జిల్లాలోని తంగాళ్లపల్లి, పశ్చిమాన ముస్తాబాద్ మండలం, దక్షిణాన సిద్దిపేట గ్రామీణ, తూర్పున చిన్నకోడూర్ మండలాలు సరిహద్దులుగా ఉన్నాయి.

## మండలం లోని గ్రామాలు

### రెవెన్యూ గ్రామాలు
#ఇబ్రహీంపూర్
#గుర్రాలగొంది
#జక్కాపూర్
#నారాయణరావుపేట్
#మల్యాల్

## మండలం లోని గ్రామ పంచాయతీలు
ఈ మండల పరిధిలో 10 గ్రామ పంచాయతీలు ఉన్నాయి.

* నారాయణరావుపేట్
* లక్ష్మీదేవిపల్లి
* కోదండరావుపల్లి
* బంజేరుపల్లి
* ఇబ్రహీంపూర్
* మాటిండ్ల
* గోపులాపూర్
* జక్కాపూర్
* గుర్రాలగొంది
* మల్యాల్

## మూలాలు

## వెలుపలి లంకెలు

వర్గం:2019 లో ఏర్పాటైన తెలంగాణ మండలాలు
ఆల వెంకటేశ్వర్ రెడ్డి

**ఆల వెంకటేశ్వర్ రెడ్డి**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున దేవరకద్ర శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
వెంకటేశ్వర్ రెడ్డి 1968, సెప్టెంబరు 30న రఘుపతి రెడ్డి, వరలక్ష్మి దంపతులకు తెలంగాణ రాష్ట్రం, మహబూబ్ నగర్ జిల్లా, భూత్‌పూర్‌ మండలంలోని అన్నసాగర్ గ్రామంలో జన్మించాడు. బిఈ సివిల్ ఇంజనీరింగ్ పూర్తిచేశాడు. తండ్రి రఘుపతి గ్రామ సర్పంచ్ గా, సమితి అధ్యక్షుడిగా, జెడ్పీటిసిగా పనిచేశాడు.

## వ్యక్తిగత జీవితం
వెంకటేశ్వర్ రెడ్డికి మంజులతో వివాహం జరిగింది. వారికి ఇద్దరు కుమార్తెలు ఉన్నారు.

## రాజకీయ విశేషాలు
కొంతకాలం కాంట్రాక్టర్ గా పనిచేసిన వెంకటేశ్వర్ రెడ్డి తన తండ్రి వారసత్వంతో 2002లో తెలుగుదేశం పార్టీతో తన రాజకీయ ప్రస్థానాన్ని ప్రారంభించాడు. 2006లో జెడ్పీటిసిగా ఎన్నికయ్యాడు. 2011-2013 మధ్యకాలంలో తెలంగాణ ఉద్యమంలో పాల్గొన్నాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా దేవరకద్ర శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి పవన్ కుమార్ పై 16,922 ఓట్ల మెజారిటీ తో గెలుపొందాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై దేవరకద్ర శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి డి. పవన్ కుమార్ పై 34,748 ఓట్ల మెజారిటీతో గెలుపొందాడు. ఆయనను 2023లో జరిగే శాసనసభ ఎన్నికల్లో దేవరకద్ర నుండి బీఆర్‌ఎస్‌ ఎమ్మెల్యే అభ్యర్థిగా ప్రకటించారు.

## ఇతర వివరాలు
చైనా, యునైటెడ్ అరబ్ ఎమిరేట్స్, అమెరికా సంయుక్త రాష్ట్రాలు మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:1968 జననాలు
వర్గం:మహబూబ్ నగర్ జిల్లా వ్యక్తులు
వర్గం:మహబూబ్ నగర్ జిల్లా రాజకీయ నాయకులు
వర్గం:మహబూబ్ నగర్ జిల్లా నుండి ఎన్నికైన శాసన సభ్యులు